Baltoji mišrainė
Baltoji mišrainė (rus. салат Оливье) – užkandis (mišrainė) iš virtų bulvių ir kietai virtų kiaušinių. Dedama žaliųjų žirnelių, raugintų agurkų, viskas uždaroma majonezu. Kartais dedama virtos mėsos arba daktariškos dešros. Dažniausiai patiekiama prie šaltų mėsos patiekalų ar kaip garnyras. Populiarus rusiškos virtuvės patiekalas (tradicinis švenčių atributas), paplitęs buvusios TSRS šalyse. Rusijoje mišrainė vadinama Olivjė salotomis, pagal XIX a. prancūzų virėją Liusjeną Olivjė (Lucien Olivier), kuriam priskiriama patiekalo autorystė. Už Rusijos ribų mišrainė vadinama „rusiškomis salotomis“.